

Αρκαλοχώρι, 21/06/2023

Προς: ΜΜΕ

**ΔΕΛΤΙΟ ΤΥΠΟΥ**

**Μέχρι τις 11 Ιουλίου οι αιτήσεις συμμετοχής για τους παιδικούς σταθμούς στο Δήμο Μινώα Πεδιάδας- Μέσω Ε.Ε.Τ.Α.Α.**

 Ο **Δήμος Μινώα Πεδιάδας**, σε συνέχεια της ανακοίνωσης της Ελληνικής Εταιρείας Τοπικής Ανάπτυξης και Αυτοδιοίκησης (Ε.Ε.Τ.Α.Α.) Α.Ε, καλεί τους ενδιαφερόμενους γονείς ή πρόσωπα που έχουν τη γονική μέριμνα ή την επιμέλεια των παιδιών και επιθυμούν τη φιλοξενία τους στους **Παιδικούς- Βρεφικούς Σταθμούς** που διαχειρίζεται η Κοινωφελής Επιχείρηση Κοινωνικών Δομών (σε **Αρκαλοχώρι, Καστέλλι, Βόννη**) και για το **ΚΔΑΠ** (**στο Αρκαλοχώρι**), να υποβάλλουν αίτηση συμμετοχής έως τις **11/07/2023 και ώρα 23:59**, στο πλαίσιο του Προγράμματος: **«Προώθηση και υποστήριξη παιδιών για την ένταξή τους στην προσχολική εκπαίδευση καθώς και για τη πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης»**, περιόδου **2023 – 2024.**

 Η υποβολή αιτήσεων για τη συμμετοχή στο πρόγραμμα, ξεκίνησε την Τρίτη 20 Ιουνίου ενώ οι **αιτήσεις** και τα **δικαιολογητικά συμμετοχής** θα μπορούν να υποβληθούν **μόνο ηλεκτρονικά** μέσω της **ειδικής εφαρμογής** **στην ιστοσελίδα της ΕΕΤΑΑ ΑΕ, www.eetaa.gr – paidikoi.eetaa.gr,** με βάση το τελευταίο ψηφίο του ΑΦΜ του αιτούντα, ως ακολούθως:

**Υποβολή Αιτήσεων: 20/6 – 11/7/2023**

➡**ΑΦΜ που λήγουν σε 0, 1, 2:** 20 - 22/6/2023

➡**ΑΦΜ που λήγουν σε 3, 4, 5:** 23 - 25/6/2023

➡**ΑΦΜ που λήγουν σε 6, 7, 8, 9:** 26 - 29/6/2023

➡**Όλοι οι ΑΦΜ:** 30/6 - 11/7/2023

➡**Προσωρινοί Πίνακες Αποτελεσμάτων:** 18/7/2023

➡**Υποβολή Ενστάσεων:** 19/7 - 21/7/2023

➡**Οριστικοί Πίνακες Αποτελεσμάτων:** 25/7/2023

 **Οι Πίνακες (Προσωρινοί και Οριστικοί) των Αποτελεσμάτων θα αναρτηθούν στην ιστοσελίδα της ΕΕΤΑΑ:** [**www.eetaa.gr**](http://www.eetaa.gr)**.**

 Οι όροι και οι προϋποθέσεις συμμετοχής των ενδιαφερόμενων και των Φορέων/Δομών περιγράφονται αναλυτικά στην Πρόσκληση Εκδήλωσης Ενδιαφέροντος, η οποία έχει αναρτηθεί στην ιστοσελίδα της Ε.Ε.Τ.Α.Α. Α.Ε ενώ για την είσοδο στην ηλεκτρονική εφαρμογή είναι απαραίτητη η κατοχή των κωδικών Taxisnet αποκλειστικά του αιτούντα.

 Για περισσότερες **πληροφορίες** επί του προγράμματος, οι ενδιαφερόμενοι μπορούν να απευθύνονται στους κατά τόπους **Παιδικούς- Βρεφικούς Σταθμούς και το ΚΔΑΠ** ή να έρθουν σε επικοινωνία με **τον Πρόεδρο της Κοινωφελούς Επιχείρησης Κοινωνικών Δομών του Δήμου Μινώα Πεδιάδας Μανώλη Στρατάκη** στο **τηλέφωνο 6972220850.**